open-index/open-wikipedia-markdown huggingface dataset:
Veiðiferðarmyndirnar

**Veiðiferðamyndirnar** eða **Síðustu veiðiferðirnar** er íslensk gamanmyndasería. Framleiddar hafa verið tvær kvikmyndir ''Síðasta veiðiferðin'' (2020), ''Allra síðasta veiðiferðin'' (2022) og ein aukamynd ''Saumaklúbburinn'' (2021). Þrjár aðrar kvikmyndir eru í smíðum. Myndirnar fjalla um vinahóp sem halda í veiðitúr sem fer skyndilega í vitleysu. Örn Marinó Arnarson og Þorkell S. Harðarson leikstýrðu, framleiddu og skrifuðu aðalmyndirnar í seríunni. Myndirnar eru framleiddar af Markell Procuditions, Stöð 2 og Myndform.

## Kvikmyndirnar

### Síðasta veiðiferðin (2020)

Hugmynd að myndinni spratt upp í kringum árið 2000 og eru flestar sögurnar í myndinni eru byggðar á sönnum atburðum, úr veiðitúrum sem að Örn Marinó og Þorkell fóru í. Þeir byrjuðu þó ekki að framleiða myndina fyrr en í byrjun árs 2019. Tökur fóru fram í júlí 2019, og kom Bubbi Morthens fram í einu atriði. Sýnishorn kom út í lok janúars 2020 og kom myndin út þann 6. mars.

### Saumaklúbburinn (2021)
Í júní 2020 var tilkynnt, eftir að *[[Síðasta veiðiferðin]]* hlaut góðar viðtökur fyrr um árið að kvennaútgáfa myndarinnar, *Síðasti saumaklúbburinn* færi í tökur í júlí. Gagga Jónsdóttir leikstýrði og skrifaði handritið með uppistandaranum Snjólaugu Lúðvíksdóttur á einum mánuði. Örn Marinó og Þorkell framleiddu myndina. Myndin var alveg sjálfstæð frá *[[Síðasta veiðiferðin|Síðustu veiðiferðinni]]*, nema í anda. Seinna var myndin endurskýrð *[[Saumaklúbburinn]]* og var frumsýnd 4. júní 2021.

### Allra síðasta veiðiferðin (2022)
Í febrúar 2021 var tilkynnt að tökur á framhaldsmynd *[[Síðasta veiðiferðin|Síðustu veiðiferðarinnar]]* færu fram í júní, og að Sigurður Sigurjónsson myndi bætast í leikarahópinn. Tökur hófust við Laxá í Aðaldal í júní 2021. Kvikmyndin var frumsýnd 18. mars 2022.

### Lang síðasta veiðiferðin
Í janúar 2022 var það tilkynnt að þriðja kvikmyndin í seríunni, *Lang síðasta veiðiferðin* færi í tökur um sumarið. Í júlí 2022 tilkynntu Örn og Þorkell að tökur væru frestaðar til sumarsins 2023, en þeir fóru sjálfir í veiðiferð til þess að sækja innblástur fyrir næstu myndir, þar sem að drög að fjórðu myndinni, *Næst síðasta veiðiferðin*, og fimmtu myndinni *Fyrsta veiðiferðin*. Í viðtali við Þorkel í mars 2023 sagði hann að þriðja myndin í seríunni hafi verið frestuð aftur, nú til sumarsins 2024. Í janúar 2025 þegar að þeir voru að kynna kvikmyndina sína *[[Guðaveigar]]*, sögðu þeir í viðtali að þriðja myndin yrði líklegast tekin upp sumarið 2026 og kæmi því út árið 2027. Þeir lýstu að sviplegt dauðsfall myndi gerast í myndinni. 

### Endurgerðir
Í september 2020 var greint frá því að myndin yrði endurgerð í Rúmeníu, og að Örn Marinó og Þorkell skrifuðu undir samning við Midnight Sun Film. Tilkynnt var að Valeriu Andriuta myndi leikstýra og að leikararnir Serban Pavlu, Adrian Titieni og Adrian Paduraru myndu leika. Kvikmyndin kom loks út árið 2025 og hét *Marea pescuiala*, þrátt fyrir að söguþræðinum hafi verið mikið breytt.

Finnsk endurgerð var einnig í vinnslu á svipuðum tíma.

## Heimildir
Blurryface

***Blurryface*** (stílað sem ***
BL
U
RRYF
Λ
CE
***) er fjórða breiðskífa bandaríska tónlistartvíeykisins Twenty One Pilots. Platan var gefin út 17. maí 2015 af Fueled by Ramen. Eins og seinasta breiðskífan, *[[Vessel (plata)|Vessel]]* (2013), fær platan innblástur úr ýmsum stefnum, þar á meðal hipphopp, rokk, popp, reggí og indí. Textar plötunnar snúast um heilsu, efasemd og trú. Á henni má finna vinsælu lögin „Stressed Out“ og „Ride“ sem bæði náðu topp-fimm á bandaríska ''Billboard'' Hot 100 listanum.

Platan seldist í yfir 1,5 milljón eintökum í Bandaríkjunum og komst efst á ''Billboard'' 200 listann. Árið 2018 varð *Blurryface* fyrsta breiðskífan til að innihalda lög sem hafa öll verið gull viðurkenndar af Recording Industry Association of America. Einnig er hún mest streymda rokkplata allra tíma með yfir 5,9 milljarða spilana.

## Lagalisti

## Tilvísanir
Konuríki

**Konuríki** (eða **Það var eina vökunótt/jólanótt** eða **Það var einn myrgin**) er norrænt danskvæði, vikivaki eða sagnadans og flokkast sem gamankvæði. Konuríki er eldfornt danskvæði frá miðöldum sem Íslendingar kynntust á kaþólskum tíma og talið er að það hafi borist til Íslands frá Noregi í kringum árið 1500. Kvæðið finnst á öllum Norðurlöndum en íslenska gerðin er líkust þeirri færeysku. Kvæðið kunnu örfáir Íslendingar til sveita um miðja 20. öld þegar þjóðfræðingar á vegum Stofunar Árna Magnússonar ferðuðust um landið með segulbandstæki að vopni.

## Efni kvæðis
Kvæðið hefst á því að kona ein vekur húsbónda sinn á vökunótt/jólanótt og biður hann að mala korn. Eftir að húsbóndinn hafði malað kornið um stund tekur hann sig til og þrífur hús þeirra hjóna hátt og lágt fram undir morgun. Húsbóndinn vekur síðan eiginkonu sína og býðst til þess að leiða hana um húsakynnin (stofuna) og sýna henni afraksturinn. Hún bregst hins vegar ókvæða við og lemur hann með átján álna stöng. Í kjölfarið segir eiginkonan að hann skyldi engan mat fá nema hænsnaegg þau sem lægju út undir vegg við hús þeirra hjóna. Svo fer að húsbóndinn gengur út til þess að tína eggin. Til þess að bæta gráu ofan á svart sjá nágrannarnir ófarir húsbóndans út undir húsvegg og taka að hlægja að honum og henda að honum gaman.

## Þjóðlag við Konuríki
Íslenskt þjóðlag hefur varðveist við Konuríki. Örfáir heimildarmenn um miðja 20. öld kunnu kvæðið og þjóðlagið við það og má þá einna helst nefna Guðfinnu Þorsteinsdóttur (Skáld-Erlu) frá Skjögrastöðum á Völlum. Hún söng allt kvæðið fyrir þjóðfræðinga á vegum Stofnunar Árna Magnússonar árið 1965. Upptakan er aðgengileg á vefslóð Ísmúss.
Húnabyggð

**Húnabyggð** er sveitarfélag við Húnaflóa á Norðurlandi vestra sem varð til við sameiningu Blönduósbæjar og Húnavatnshrepps árið 2022. Kosið var um sameininguna 19. febrúar 2022 og var hún samþykkt með 97,8% gildra atkvæða í Blönduósbæ og 62,3% gildra atkvæða í Húnavatnshreppi. Sameiningin tók gildi í kjölfar sveitarstjórnarkosninga 2022 en samhliða þeim kosningum fór fram könnun á meðal íbúa um nafn á hið sameinaða sveitarfélag. Nafnið Húnabyggð fékk þar 69% fylgi, Blöndubyggð 23% og Húnavatnsbyggð 8%.

Í atkvæðagreiðslu sem fram fór 8. til 22. júní 2024 samþykktu íbúar Húnabyggðar og Skagabyggðar að sameina sveitarfélögin. Sameiningin tók gildi 1. ágúst sama ár undir nafni Húnabyggðar. Sitjandi sveitarstjórn í Húnabyggð varð jafnframt sveitarstjórn hins sameinaða sveitarfélags.

Húnabyggð er á meðal stærstu sveitarfélaga landsins að flatarmáli og nær nú yfir alla Austur-Húnavatnssýslu að undanskildu Sveitarfélaginu Skagaströnd, frá Skaga upp á miðhálendið þar sem hlutar bæði Langjökuls og Hofsjökuls eru innan marka sveitarfélagsins og Kjalvegur þar á milli. Blönduvirkjun er einnig í sveitarfélaginu með tilheyrandi miðlunarlónum. Þéttbýli er á Blönduósi.

## Sveitarstjórn
Núverandi sveitarstjórn var kjörin í sveitarstjórnarkosningunum 14. maí 2022. Skipting fulltrúa var eftirfarandi:

Sjálfstæðisflokkur og Framsóknarflokkur mynda saman meirihluta í sveitarstjórn.

## Tilvísanir
Félag íslenskra náttúrufræðinga

Félag íslenskra náttúrufræðinga (FÍN) er íslenskt stéttarfélag, félagið var stofnað árið 1955.

## Hlutverk félagsins
Er að stuðla að samvinnu og samheldni náttúrufræðinga á Íslandi og að bæta markvisst kjör félagsmanna sinna. Félagið annast gerð kjarasamninga fyrir félagsmenn sína sem félagsmenn greiða atkvæði um. 

## Formennska
Maríanna H. Helgadóttir er núverandi formaður, hún settist í stjórn Fín árið 1999, framkvæmdarstjóri frá árinu 2006, og formaður frá árinu 2016.
Páll Halldórsson lét af formennsku árið 2016, hann hafði setið í stjórn og kjararáði félagsins frá árinu 1986 og gegnt formennsku með hléum. Hann var einnig formaður hjá Bandalagi háskólamenntaðra ríkisstarfsmanna 1988 til 1994 (BHMR) og formaður BHM frá 1994-1996, 2008, og 2014-2015. 

## Náttúrufræðingar félagsins
Samkvæmt heimasíðu félagsins eru Náttúrufræðingar félagsins:
* Arkitektar
* Búfræðikandidatar
* Eðlisfræðingar
* Efnafræðingar
* Erfðafræðingar
* Ferðamálafræðingar
* Fiskifræðingar
* Fornleifafræðingar
* Grasafræðingar
* Jarðeðlisfræðingar
* Jarðfræðingar
* Landfræðingar
* Landslagsarkitektar
* Lífeðlis- og lífefnafræðingar
* Líffræðingar
* Líftæknifræðingar
* Sameindalíffræðingar
* Sjávarlíffræðingar
* Sjávarútvegsfræðingar
* Skógfræðingar
* Stjarneðlisfræðingar
* Stærðfræðingar
* Tölvunarfræðingar
* Umhverfisfræðingar
* Veðurfræðingar
* Vistfræðingar

## Heimildir
Vessel

**Vessel** getur átt við:
* ''Vessel'' (plata), breiðskífa eftir Twenty One Pilots, 2013
* ''Vessel'' (DVD), myndbandsplata eftir Björk, 2003
Donets

**Donets** eða **Síverskyj Donets** er stærsta fljót í austur-Úkraínu og stærsta þverá Don.
Fljótið rennur rúma 1000 kílómetra og á upptök sín norður af Belgorod í Rússlandi, fer í gegnum Úkraínu, og tæmist við Rostov-oblast í Rússlandi. Svæðið Donbas er kennt við ána.

Donets hefur verið farartálmi rússneska hersins í innrás hans 2022.
Bessarabía

**Bessarabía** er sögulegt hérað í Austur-Evrópu, á milli ánna Dnjestr í austri og Prut í vestri. Um tveir þriðju hlutar þessa héraðs eru nú innan landamæra Moldóvu, en þriðjungur er í úkraínsku héruðunum Búdjak og Tsjernívtsífylki.

Bessarabía var búin til þegar austurhluti furstadæmisins Moldavíu, sem þá var skattland Tyrkjaveldis, gekk til Rússlands eftir sigur þess í stríði Rússlands og Tyrklands 1812. Nafnið Bessarabía hafði áður verið notað yfir slétturnar á milli Dnjester og Dónár. Eftir Krímstríðið 1856 gekk suðurhluti Bessarabíu aftur til Moldavíu, en Rússar náðu aftur yfirráðum yfir öllu héraðinu 1878 þegar Rúmenía neyddist til að skipta á þeim og Dobrúdja.

Þegar Bessarabía varð formlega hluti af Sovétríkjunum 1940 varð miðhlutinn að sovétlýðveldinu Moldavíu, en norður- og suðurhlutinn, þar sem slavneskumælandi íbúar voru í meirihluta, urðu hlutar af sovétlýðveldinu Úkraínu. Miðhlutinn varð síðan sjálfstæða ríkið Moldóva árið 1991.
Central Español

**Central Español Fútbol Club** er úrúgvæskt knattspyrnulið frá Montevídeó, stofnað þann 5. janúar árið 1905. Það er í hópi sögufrægari knattspyrnuliða landsins og vann árið 1984 einn óvæntasta meistaratitil í sögu úrúgvæska boltans og þótt víðar væri leitað. Í seinni tíð hefur félagið leikið í næstefstu deild.

## Saga
*Central Fútbol Club* var stofnsett í ársbyrjun 1905 með sameiningu tveggja knattspyrnuliða í Palermo-hverfinu í Montevideo, *Central* og *Solís*. Var ákveðið að efna til kappleiks milli gömlu liðanna tveggja og skyldu sigurvegararnir fá nafn nýja félagsins. Lauk leiknum með 2:0 sigri Central. Félagið hóf keppni í úrúgvæsku deildinni árið 1909 og lék þar næstu árin án þess að gera raunveruleka atlögu að meistaratitlinum.

Þegar klofningur varð í úrúgvæsku knattspyrnunni árið 1922 skipaði Central sér í sveit með Peñarol sem stofnaði sína eigin deild og tefldi meira að segja fram óháðu úrúgvæsku landsliði, alfarið skipuðu leikmönnum frá félögunum tveimur. Að lokum náðust þó sættir og voru deildirnar sameinaðar á nýjan leik.

Atvinnumennska var tekin upp í úrúgvæsku knattspyrnunni árið 1932 og tók Central þátt í þeirri þróun. Atvinnumennskan varð þó til þess að stórliðin tvö í úrúgvæska boltanum náðu algjörri drottnunarstöðu og deildu þau með sér öllum meistaratitlum frá 1932 til 1976.

### Deildaflakk og nafnbreyting
Eftir langa dvöl í efstu deild féll Central niður í aðra deild árið 1953 og mátti dúsa þar til ársins 1970 ef undan er skilið eitt ár. Árið 1971 var nafni félagsins breytt í *Central Español Fútbol Club* á grunni samkomulags við stofnun spænska ríkisins (*Instituto Español de Emigración*) sem hafði það hlutverk að greiða fyrir flutningi Spánverja til annarra landa, en ætlunin var að félagið skyldi þjóna sérstaklega spænskum nýbúum í Úrúgvæ.

Eftir nokkurra ára fallbaráttu, mátti Central Español þola fall á ný árið 1973 og við tók alllöng dvöl í næstefstu deild.

### Magnaður meistaratitill
Eftir langa bið komst Central Español loksins aftur upp í efstu deild árið 1983. Öllum að óvörum tókst liðinu að verða meistari á sínu fyrsta ári þar og er það eitt fárra dæma í knattspyrnusögunni um að nýliðar hafi unnið slíkt afrek.

Félagið hefur aldrei farið nærri því að endurtaka þetta afrek, hæst náð þriðja sæti og frá aldamótum varið lengstum tíma í næstefstu deild. Stuðningsmennirnir ylja sér þó við þennan eina meistaratitil frá 1984, sem er meira en mörg þrautreynd lið í landinu geta státað af.

## Titlar
Úrúgvæskur meistari (1): 1984
MPX-veira

**MPX-veira** eða **apabóla** er smitandi veirusjúkdómur sem herjar á dýr og menn. Einkenni eru hiti, bólgnir eitlar og útbrot. Einkenni geta varað í 2-4 vikur og þau byrja 5-21 dögum eftir smit. Áhættuhópar eru börn, óléttar konur og fólk með bælt ónæmiskerfi. Rekja má veiruna sem veldur sjúkdóminum til hitabeltislanda Afríku. Þrátt fyrir nafnið eru apar ekki mesta uppspretta smita, frekar nagdýr.

Smit verða við náið samneyti einstaklinga.

Staðfest smit var fyrst í mönnum í Afríku 1970.

## Faraldur 2022-2023

Í maí 2022 breiddist sjúkdómurinn út til Evrópu og fleiri heimsálfa og smituðust tugþúsundir.
### 2024
Sumarið 2024 breiddist veiran út í Afríku og lýsti Alþjóðaheilbrigðismálastofnunin yfir neyðarástandi.

## Tenglar
* 
## Heimild
* 
## Tilvísanir
Sony Music

**Sony Music Entertainment** (oft stytt sem **SME**) er bandarískt fjölþjóða tónlistarfyrirtæki. Fyrirtækið er í eigu Sony Group Corporation, og er hluti af **Sony Music Group**. Það er eitt af þrem stærstu hljómplötufyrirtækjum á alþjóðlega tónlistarmarkaðnum, ásamt Universal Music Group (UMG) og Warner Music Group (WMG). Höfuðstöðvar Sony Music eru staðsettar í New York, New York.

## Tilvísanir

## Tenglar
*
Catherine Howard

**Catherine Howard** (c. 1521-25 - 13. febrúar 1542) var drottning Englands frá árinu 1540 til 1542. Hún var fimmta eiginkona Hinriks áttunda.
Martha Imalwa

**Olivia Martha Imalwa** (f. Ekandjo) er ríkissaksóknari Namibíu frá árinu 2004.

Imalwa fór í útlegð til Angóla árið 1982 og nam og útskrifaðist með sæmd frá menntastofnun Sameinuðu þjóðanna fyrir Namibíu árið 1985 í Sambíu. Hún útskrifaðist með LLB-gráðu frá Warwick-háskóla í Bretlandi árið 1988 og sneri heim til Namibíu úr útlegðinni árið 1989. Eftir sjálfstæði Namibíu í mars 1990 varð Imalwa meðstjórnandi lögfræðiráðgjafarstofu í Ongwediva en varð síðan héraðssaksóknari árið 1992 í Oshakati. Hún varð síðan yfirsaksóknari fyrir bæi í norðurhluta Namibíu.

Martha Imalwa varð ríkislögmaður við Hæstarétt Namibíu og var síðan útnefnd vararíkissaksóknari Namibíu árið 2000. Hún var útnefnd ríkissaksóknari árið 2004 og endurútnefnd í sama embætti árið 2013 af Hifikepunye Pohamba forseta.

## Tilvísanir
Big Machine Records

**Big Machine Records** er bandarísk tónlistarútgáfa sem sérhæfir í kántrítónlist. Félagið var stofnað í september árið 2005 af fyrri DreamWorks Records starfsmanni, Scott Borchetta. Fyrirtækið er sameiginlegt fyrirtæki á milli Borchetta og söngvarans Toby Keith. Höfuðstöðvar Big Machine eru staðsettar í Nashville, Tennessee og er dreifing þess í umsjón Universal Music Group. Fyrsti listamaðurinn sem starfaði hjá félaginu var Taylor Swift.

## Tilvísanir

## Tenglar
*
Katalin Novák

**Katalin Éva Novák** (f. 6. september 1977) er ungversk stjórnmálakona og fyrrverandi forseti Ungverjalands. Hún var kjörin árið 2022 og er bæði fyrsti kvenforseti landsins og yngsti forseti í sögu Ungverjalands. Novák er meðlimur í íhaldsflokknum Fidesz og sat á ungverska þinginu frá 2018 til 2022. Hún var jafnframt fjölskyldumálaráðherra í fjórðu ríkisstjórn Viktors Orbán frá 2020 til 2021. 

Novák sagði af sér sem forseti í febrúar 2024 vegna gagnrýni í kjölfar þess að hún hafði  náðað mann sem hafði verið dæmdur fyrir að hylma yfir barnaníð.

## Menntun
Novák lauk gagnfræðanámi við Ságvári Endre-gagnfræðiskólann árið 1996 og nam síðan hagfræði við Corvinus-háskólann í Búdapest og lögfræði við Háskólann í Szeged. Á námsárum sínum gekk hún einnig í París Nanterre-háskóla. Auk ungversku talar Novák frönsku, ensku og þýsku.

## Ferill
Novák hóf störf við ungverska utanríkisráðuneytið árið 2001 og sérhæfði sig í málefnum Evrópu og Evrópusambandsins. Árið 2010 varð hún ráðherraráðgjafi og árið 2012 var hún útnefnd ráðuneytisstjóri mannauðsráðuneytisins.

Árið 2014 varð Novák ríkisritari í fjölskyldu- og ungmennamálum við mannauðsráðuneytið. Hún varð fjölskyldumálaráðherra í október 2020 og hélt því ráðuneyti til desember 2021.

Novák var varaforseti Fidesz frá 2017 til 2021.

Þann 21. desember 2021 tilkynnti Viktor Orbán forsætisráðherra að hann hygðist tilnefna Novák til embættis forseta Ungverjalands í forsetakosningum landsins árið 2022. Þann 10. mars 2022 vann Novák með 137 af 188 atkvæðum á ungverska þinginu.

Novák tilkynnti þann 10. febrúar 2024 að hún hygðist segja af sér sem forseti Ungverjalands. Afsögn hennar kom í kjölfar þess að upplýst var um að hún hafði náðað mann sem hafði árið 2018 verið dæmdur fyrir að þrýsta á þolendur kynferðisbrota að draga ásakanir sínar til baka. Maðurinn sem hlaut náðunina hafði verið næstráðandi á ríkisreknu barnaheimili en sá sem var ásakaður um kynferðisbrotin var formaður þess.

## Einkahagir
Katalin Novák er gift og á þrjú börn. Eiginmaður hennar er hagfræðingurinn István Veres, framkvæmdastjóri fjármálamarkaðar og gjaldeyrismarkaðsstofnunar Landsbanka Ungverjalands. Hún er meðlimur í ungversku mótmælendakirkjunni.

## Tilvísanir
Katarska karlalandsliðið í knattspyrnu

**Katarska karlalandsliðið í knattspyrnu** er fulltrúi Katar í knattspyrnu og er stjórnað af knattspyrnusambandi lands síns. 

## Saga
Knattspyrnuíþróttin barst til Katar með breskum starfsmönnum í olíuiðnaði á fimmta áratugnum. Knattspyrnusamband var stofnað í landinu árið 1960 og gekk það þremur árum síðar til liðs við FIFA. Fyrsti landsleikurinn var gegn Barein árið 1970. Fyrsta HM-forkeppnin var fyrir mótið í Argentínu 1978, þar sem Katar rak lestina í sínum riðli.

### Meistarar Persaflóa og Asíu
Katar átti blómaskeið í byrjun tíunda áratugarins og komst m.a. í 53ja sæti heimslistans á árinu 1993, sem lengi vel var þeirra besti árangur. Árið áður tókst Katar í fyrsta sinn að hrósa sigri á Persaflóamótinu, sem einmitt fór fram í landinu í það skiptið. Þessu velgengnistímabili lauk þó með sárum vonbrigðum í forkeppni HM 1998 þegar liðið tapaði í hreinum úrslitaleik gegn Sádiaröbum um sæti í úrslitakeppninni.

Árið 2010 var Katar mörgum að óvörum úthlutað hlutverki gestgjafa á HM 2022. Í kjölfarið hófst mikið uppbyggingartímabil þar sem fjármunum var dælt í landsliðið til að afla því reynslu og undibúa sem best fyrir mótið á heimavelli. Árið 2014 varð liðið Persaflóameistari í þriðja sinn (annar titillinn kom árið 2004) og árið 2019 varð Katar Asíumeistari í fyrsta sinn. Sama ár var Katar boðið að taka þátt í Copa América sem gestaþjóð. Árið 2021 voru Katarbúar svo gestalið í Norður-Ameríkukeppninni og geta því státað af því afreki að hafa keppt í þremur álfukeppnum.

Í aðdraganda mótsins í Katar var ákveðið að leikmenn landsliðsins myndu taka sér frí frá félagsliðum sínum en þess í stað vera saman í æfingabúðum svo mánuðum skipti í þeirri von að mynda öfluga liðsheild gegn umtalsvert sterkari og reyndari mótherjum.

### HM á heimavelli
Þann 20. nóvember 2022 hóf lið Katar leik á HM sem gestgjafaþjóð. Mótherjarnir voru Ekvador. Gestirnir höfðu talsverða yfirburði í leiknum sem lauk með 2:0 sigri þeirra og var það í fyrsta sinn í sögu HM sem heimaliðið tapar sínum fyrsta leik. Í næsta leik tóku Katarar á móti Senegal og máttu sætta sig við 3:1 tap þrátt fyrir ágæta baráttu. Úrslitin þýddu að Katar féll úr keppni þótt enn væri ein umferð eftir af riðlakeppninni. Tap fyrir Hollendingum í lokaleik urðu til þess að Katarar settu tvö óheppilegt met með því að verða fyrstu gestgjafarnir til að tapa öllum sínum leikjum á HM og jafnframt sú gestgjafaþjóð sem lauk keppni með fæst mörk skoruð.

## Heimildir
* RSSSF, landsleikir Katar úrslitagrunnur
Instagram

**Instagram** er samfélagsmiðill stofnaður árið 2010 af Kevin Systrom og Mike Krieger, sem seinna var keyptur af Facebook, Inc.. Forritið gerir notendum kleift að deila myndum og myndböndum sem hægt er að breyta með síum (*e. filter*). Færslum er flokkað eftir myllumerkjum eða staðsetningu, og er þeim deilt fyrir fylgjendur á lokuðum eða opnum aðgangi.

## Tilvísanir

## Tenglar
* Opinber vefsíða
* Instagram á Facebook
* Instagram á Instagram
* Instagram á samfélagsmiðlinum X
Sævar Þór Jónsson

## Sævar Þór Jónsson, rithöfundur, lögmaður, MBA.
Sævar Þór Jónsson er fæddur í Reykjavík hinn 5. maí 1978. Hann er lögfræðingur að mennt og starfar sem lögmaður á Lögmannsstofunni Sævar Þór & Partners. Hann er höfundur bókarinnar Barnið í Garðinum sem kom út árið 2021. Bókin er byggð á ævi Sævars Þórs og segir frá erfiðum uppvexti og kynferðisofbeldi í æsku en einnig upprisu, þroska og vöxt og hvernig hægt er að vinna úr áföllum. Bókin var tilnefnd til Storytell verðlaunanna árið 2022.

Sævar Þór er af Prest-Högna ætt og á einnig ættir að rekja í Svarfaðardal. Sævar Þór er giftur Lárusi Sigurði Lárussyni og saman eiga þeir soninn Andra Jón.
Polypodium sibiricum

**Polypodium sibiricum** er burkni í Polypodiaceae ætt.

Hún og vestur Norður-Ameríska tegundin *[[Polypodium glycyrrhiza]]* eru taldar hafa blandast og verið foreldrategundir köldugrass. Lífefnafræðilegar upplýsingar vísa á tegund frá Austur-Asíu sem annað mögulegt foreldri. 

Ættkvíslarnafnið er dregið af "poly" (margir) og pous, "podos" (fótur).

## Útbreiðsla
Polypodium sibiricum vex í Austur-Asíu og Norður-Ameríku til Grænlands. 


Polypodium_sibiricum_42667790.jpg
Polypodium_sibiricum_96407654.jpg
Polypodium_sibiricum_98019745.jpg


## Tilvísanir

## Ytri tenglar
* Efloras.org: Polypodium sibiricum
Darwin Núñez

**Darwin Gabriel Núñez Ribeiro** (f. 24. júní 1999) er úrúgvæskur knattspyrnumaður sem spilar með sádíska liðinu Al-Hilal.

Núñez spilaði með Liverpool FC frá 2022 til 2025 og vann með því deild og bikar.

Hann spilar með úrúgvæska landsliðinu.
Kötludraumur

**Kötludraumur** er íslenskt sagnakvæði undir fornyrðislagi. Kvæðið er ævagamalt og birtist fyrst í handritum frá ofanverðri 17. öld (elsta handritið frá 1665). Kötludraumur hefur verið feikilega vinsælt sagnakvæði um allt land og kvæðið finnst í a.m.k. 80 íslenskum pappírshandritum. Talið er að kvæðið hafi verið ort einhvern tímann á 14. öld, fyrir tíma Svartadauða.
Ásu dans

**Ásudans** er íslenskt miðaldadanskvæði, vikivaki eða sagnadans. Ásudans er lengsti sagnadansinn sem finnst hér á landi og jafnframt einn sá vinsælasti. Það sést á þeim fjölda handrita sem varðveitir dansinn. Ásu dans finnst hvergi erlendis og verður því að teljast séríslenskur sagnadans. Laglínan sem iðulega hefur verið sungin við Ásudans síðustu áratugi er varðveitt í Melodiu, handriti frá árinu 1650, varðveitt í Kaupmannahöfn.
Ásdís Kristjánsdóttir

**Ásdís Kristjánsdóttir** (fædd 28. september 1978) er bæjarstjóri Kópavogs. Hún tók við embættinu af Ármanni Kr. Ólafssyni 15. júní 2022.

Ásdís er alin upp í Seljahverfinu í Breiðholti í Reykjavík og gekk í Seljaskóla. Hún lauk stúdentsprófi frá Verslunarskóla Íslands og er með BSc í iðnaðarverkfræði frá Háskóla Íslands og MSc í hagfræði. 

Ásdís var viðskiptastjóri hjá Lánstrausti frá 2002-2004, var sérfræðingur í fjármálaráðuneytinu árið 2005, efnahagsgreinandi í greiningardeild Arion banka frá 2005-2011 og forstöðumaður deildarinnar frá 2011-2013. Hún hóf störf hjá Samtökum atvinnulífsins árið 2013 og starfaði þar sem forstöðumaður efnahagssviðs til ársins 2022. Hún gaf kost á sér í fyrsta sætið í prófkjöri Sjálfstæðisflokksins í Kópavogi fyrir sveitarstjórnarkosningarnar árið 2022 og var oddviti flokksins í kosningum. Hún tók við stöðu bæjarstjóra í Kópavogi þann 15. júní 2022.

Hún var fulltrúi í Samráðsvettvangi um aukna hagsæld árið 2013, hefur verið í stjórn fulltrúaráðs Verslunarskóla Íslands, í stjórn Félags viðskipta- og hagfræðinga, var í verkefnastjórn um endurskoðun peningastefnunnar frá 2017-2018, í stjórn Arctic Adventure frá 2018-2020 og í aðalstjórn HK frá 2018-2022. 

Ásdís er gift Agnari Tómasi Möller, verkfræðingi, og eiga þau þrjú börn.

## Heimildir
* 
* 
* „Kopavogur.is: Bæjarstjóri“. Sótt 28. júní 2022.
* „Mannlif.is: Ásdís vill bæjarstjórastólinn“. Sótt 28. júní 2022.
Thank U, Next

***Thank U, Next*** er fimmta breiðskífa bandarísku söngkonunnar Ariana Grande. Platan var gefin út 8. febrúar 2019 í gegnum Republic Records. Hún var gefin út sex mánuðum eftir fjórðu breiðskífuna *[[Sweetener]]* (2018), búin til í miðjum persónulegum erfiðleikum Grande, þar með talið andlát fyrrverandi kærasta hennar Mac Miller og slit trúlofunarinnar við Pete Davidson.

Stefnur plötunnar flokkast sem popp, R&B, og trapp, með innblástur úr hipphopp. Öll lögin af plötunni komust á ''Billboard'' Hot 100, ásamt þess að eiga efstu þrjú sætin samtímis sem gerði þar af leiðandi Grande að fyrsta einstaklings tónlistarmanninum til að ná slíku afreki. *Thank U, Next* var einnig efst á ''Billboard'' 200 listanum í útgáfuviku og var viðurkennd sem fjölplatínu plata af Recording Industry Association of America.

## Lagalisti
Öll lögin voru samin af Ariana Grande, ásamt öðrum.

## Tilvísanir
Positions

***Positions*** er sjötta breiðskífa bandarísku söngkonunnar Ariana Grande. Platan var gefin út 30. október 2020 í gegnum Republic Records. Á plötunni má finna lög sem fjalla um nánd, rómantík og ástúð. Stefnur plötunnar flokkast sem trappblandað R&B og popp líkt og forverar hennar, *[[Sweetener]]* (2018) og *[[Thank U, Next]]* (2019). Doja Cat, The Weeknd, og Ty Dolla Sign koma fram á plötunni, ásamt Megan Thee Stallion á deluxe útgáfunni. *Positions* dvaldi efst á ''Billboard'' 200 listanum í tvær vikur samfleytt og var viðurkennd sem platínu plata af Recording Industry Association of America fyrir að seljast í yfir milljón eintaka. Hún var fimmta plata Grande að ná fyrsta sæti í útgáfuviku.

## Lagalisti
Öll lögin voru samin af Ariana Grande, ásamt öðrum.

## Tilvísanir
Sádiarabíska karlalandsliðið í knattspyrnu

**Sádiarabíska karlalandsliðið í knattspyrnu** er fulltrúi Sádi-Arabíu í knattspyrnu og er stjórnað af knattspyrnusambandi lands síns.
Húsgangur

**Húsgangur** er ein gerð íslenskra lausavísna sem hefur orðið alkunn en hefur það einkenni að það hefur orðið viðskila við höfund sinn.

## Dæmi um húsganga

* Annars erindi rekur
* Askjan mín er orðin tóm
* Auminginn hann afi minn
* Auminginn sem ekkert á
* Dagurinn líður, dimma fer
* Drengurinn minn er kominn á kreik
* Drjúgum hallar deginum
* Einu sinni átti ég hest
* Er mín þrotin ánægjan
* Ég er votur vindandi
* Ég sá kind og hún var hyrnd
* Ég skal kveða við þig vel
* Ég vildi ég ætti mér hest og hey
* Gneggjar hestur gaggar tóa
* Gott er að eiga gæðin flest
* Hætta slætti held ég best
* Illa liggur á honum Kút
* Karlamagnús, keisari dýr
* Karlmannsnef og konuhné
* Krummi krunkar úti
* Kveldúlfur er kominn hér
* Kvölda tekur sest er sól
* Kötturinn skjótti kom í nótt
* Laufagosinn liggur frosinn úti
* Liggur illa á litlum dreng
* Ljósið kemur langt og mjótt
* Mér er illt í mínum haus
* Mér er illt í munninum
* Sittu og róðu, svo ertu góður drengur
* Sælir verið þér séra minn
* Þrír eru hlutir, það ég veit

## Tengt efni

* Lausavísur
Slóvenska karlalandsliðið í knattspyrnu

**Slóvenska karlalandsliðið í knattspyrnu** er fulltrúi Slóveníu í knattspyrnu og er stjórnað af knattspyrnusambandi landsins. Liðið tók þátt í úrslitakeppni HM árin 2002 og 2010 og EM árið 2000.
Kósovóska karlalandsliðið í knattspyrnu

**Kósovóska karlalandsliðið í knattspyrnu** er fulltrúi Kósovó í knattspyrnu og er stjórnað af knattspyrnusambandi landsins. Það er eitt yngsta landslið í heimi og lék sinn fyrsta opinbera leik árið 2014.
Sanmarínóska karlalandsliðið í knattspyrnu

**Sanmarínóska karlalandsliðið í knattspyrnu** er fulltrúi San Marínó í knattspyrnu og er stjórnað af knattspyrnusambandi landsins. Sem fámennasta aðildarþjóð UEFA hefur San Marínó löngum verið við botn heimslistans í knattspyrnu og talið í hópi lökustu landsliða í heimi.
Haítíska karlalandsliðið í knattspyrnu

**Haítíska karlalandsliðið í knattspyrnu** er er fulltrúi Haítí í knattspyrnu og er stjórnað af knattspyrnusambandi landsins. Haítí komst á sitt fyrsta og eina heimsmeistaramót í Vestur-Þýskalandi 1974.
Orraætt

**Orraætt** (Tetraonidae) er grein hænsnfugla sem telur 18 tegundir sem finnast, ekki alveg um heim allan heldur skorðast við Asíu, Evrópu og Norður Ameríku.

Stærsti fugl orraættar er þiður (Tetrao urogallus) (nú að því er virðist endurflokkaður sem fasani en ekki orri) en karlfuglinn getur orðið orðið rúmur meter á lengd og vegið allt að 3 kg.

## Tegundir

## Tilvísanir
Slóvakíska karlalandsliðið í knattspyrnu

**Slóvakía karlalandsliðið í knattspyrnu** er fulltrúi Slóvakíu í knattspyrnu og er stjórnað af knattspyrnusambandi landsins. Liðið hefur þrívegis tekið þátt í úrslitakeppni stórmóts, einu sinni á HM og tvívegis á EM.
Svartfellska karlalandsliðið í knattspyrnu

**Svartfellska karlalandsliðið í knattspyrnu** er fulltrúi Svartfjallalands í knattspyrnu og er stjórnað af knattspyrnusambandi landsins. 

## Sjá meira
*Fyrsta svartfellska knattspyrnudeildin
Kasakska karlalandsliðið í knattspyrnu

**Kasakska karlalandsliðið í knattspyrnu** er fulltrúi Kasakstan í knattspyrnu og er stjórnað af knattspyrnusambandi landsins.
Sweetener

***Sweetener*** er fjórða breiðskífa bandarísku söngkonunnar Ariana Grande. Platan var gefin út 17. ágúst 2018 í gegnum Republic Records. Breiðskífan var sú fyrsta þar sem Grande var meðhöfundur allra laganna, að undanteknu fyrsta laginu sem er bútur af ábreiðu. Upptökustjórn var í umsjón Pharrell Williams, Max Martin og annarra þekktra framleiðenda. Á plötunni kemur Williams einnig fram ásamt Nicki Minaj og Missy Elliott.

Lög plötunnar fjalla um rómantík, nánd, óheilbrigð sambönd, kvenleika, kvíða og þrautseigju. Stefnur hennar flokkast sem popp, R&B og trapp, að auki inniheldur hún hluta af hús, fönk, neó sál og hipphopp. Þrjár smáskífur voru gefnar út af plötunni sem allar komust í topp tuttugu á ''Billboard'' Hot 100 listanum. *Sweetener* var þriðja plata Grande til að ná fyrsta sæti á ''Billboard'' 200 í útgáfuviku, og var hún viðurkennd sem platínu plata af Recording Industry Association of America.

## Lagalisti

## Tilvísanir
Kostaríska karlalandsliðið í knattspyrnu

**Kostaríska karlalandsliðið í knattspyrnu** er fulltrúi Kosta Ríka í knattspyrnu og er stjórnað af knattspyrnusambandi landsins en það verður meðal keppnisliða á HM 2022, sem verður sjöunda skiptið sem liðið keppir í úrslitum.
Uffe Ellemann-Jensen

**Uffe Ellemann-Jensen**  (f. 1. nóvember 1941 – d. 18. júní 2022) var danskur stjórnmálamaður sem var utanríkisráðherra Danmerkur í stjórn Poul Schlüter frá 1982 til 1993. 

Hann var formaður Venstre frá 1984 til 1998. Sonur hans, Jakob Ellemann-Jensen, var formaður flokksins frá 2019 til 2023. Dóttir hans Karen er þingkona.

## Heimildir
Prússakonungar

Prússland varð konungsríki árið 1701 þegar Friðrik 3. kjörfursti Brandenborgar varð fyrsti konungurinn í Prússlandi. Það stóð til ársins 1871 þegar Viljámur 1. stofnaði Þýskaland.

## Hertogadæmið Prússland (1525-1701)

## Konungsríkið Prússland (1701-1918)
Konungsríkið Wessex

**Wessex** (fornenska *Ƿestseaxna rīċe*) var engilsaxneskt konungsríki í suðurhluta Stóra-Bretlands, frá 519 til 927 þegar England var stofnað af Æthelstan.
Ólafs ríma Haraldssonar

**Ólafs ríma Haraldssonar** er íslenskur rímnabálkur eftir Einar Gilsson (d. 1369) lögmann og skáld sem varðveist hefur í Flateyjarbók (GKS 1005 fol.). Ólafs ríma er talin vera elsta íslenska ríman sem varðveist hefur, og jafnvel fyrsta ríman sem var ort. Ríman fjallar um viðureign Ólafs konungs Haraldssonar hins digra og fall hans í orrustunni á Stiklastöðum í Noregi sem háð var 29. júlí árið 1030.

Ólafs ríma er einn rímnabálkur og inniheldur 65 erindi.

## Tengt efni

* Rímur
Andrarímur fornu

**Andrarímur** (eða **Öndrur**) eru rímur frá 15. öld sem urðu feikivinsælar hér á landi fyrr á öldum og innihalda alls 13 rímur. Höfundur Andrarímna er óþekktur en stundum hafa þær að hluta til verið eignaðar Sigurði blind í Fagradal. Andrarímur eru varðveittar í þrennum skinnhandritum, Staðarhólsbók rímna, Hólsbók og Hvítadalsbók, og í ríflega 20 pappírshandritum. Sagan sem sögð er í Andra rímum hefur ekki varðveist í lausamálsgerð samtíða rímunum, en í upphafi 19. aldar gerði Gísli Konráðsson lausamálsgerð eftir rímunum og bætti við töluvert miklu efni, og var sú saga efniviður Rímna af Andra jarli sem sr. Hannes Bjarnason, Gísli og Efemía Benediktsdóttir, kona Gísla, ortu og voru gefnar út 1834. 
 
Andrarímur þykja vel ortar.
Íraska karlalandsliðið í knattspyrnu

**Íraska karlalandsliðið í knattspyrnu** er fulltrúi Íraks í knattspyrnu og er stjórnað af knattspyrnusambandi landsins. Liðið hefur einu sinni komist í úrslit heimsmeistaramóts, í Mexíkó 1986.
## Heimildir
* RSSSF, landsleikir Írak úrslitagrunnur
Lárus Sigurður Lárusson

**Lárus Sigurður Lárusson** (f. 22. ágúst 1976 í Reykjavík) er íslenskur lögfræðingur og rithöfundur.  

Lárus er lögfræðimenntaður og starfar sem lögmaður á Lögfræðistofunni Sævar Þór & Partners. Hann er höfundur bókarinnar Barnið í garðinum sem kom út árið 2021. Bókin er byggð á ævi Sævars Þórs Jónssonar, eiginmanns Lárusar, og segir frá erfiðum uppvexti og kynferðisofbeldi í æsku en einnig upprisu, þroska og vöxt og hvernig hægt er að vinna úr áföllum. Bókin var tilnefnd til Storytell verðlaunanna árið 2022. Lárus var fyrsti stjórnarformaður Menntasjóðs námsmanna. Lárus er giftur Sævari Þór Jónssyni og saman eiga þeir soninn Andra Jón. 

## Tilvísanir
Borgir Kína eftir fólksfjölda

Kína er fjölmennasta land heims með um 1.4 milljarða íbúa. Samkvæmt manntali Kína árið 2020 voru 105 kínverskar borgir með meira en 1 milljón manns. Alls eru 380 borgir á meginlandi Kína sem hafa fleiri íbúa en 312,000. Um 63,6% kínverja býr í þéttbýli (2022). Mannfjöldatalning fer fram á 10 ára fresti, nú síðast 2020. 

## Skilgreiningar og stjórnsýsluflokkun
Kínversk stjórnsýsla telur **þrjú stig borga**. Í fyrsta lagi eru það borgir sem *lúta sjálfstæðri stjórn sem sveitarfélag* (直辖市); í öðru lagi eru það borgir sem er *stjórnað af fylkisstjórnum* (县级市); og í þriðja lagi eru það *borgir sem teljast hluti af sýslum* (县级市). Þess utan eru borgirnar Hong Kong og Makaó sem teljast *„sérstök sérstjórnarhéruð“* (特别行政区).

Borgir sem eru sveitarfélög og borgir fylkisstjórna eru ekki „borgir“ í ströngum skilningi hugtaksins, heldur fremur stjórnsýslueiningar sem samanstanda af bæði þéttbýlum kjarna (*það er* *borg í ströngum skilningi*) umlukið dreifbýli eða minna þéttbýlli svæðum.

Borgum sem stjórnað er af fylkisstjórnum er oftast skipt upp í margar sýslur. Til að greina slíkar borgir frá raunverulegum þéttbýlisvæðum (*borg í ströngum skilningi*) er notast við stjórnsýsluhugtakið "市区" ("shì qū" eða „borgarhverfi“). Slík úthverfi geta verið mjög stór eða meira en 3.000 ferkílómetrar.

## Listi yfir helstu borgir Kína eftir íbúafjölda

## Tengt efni
* Alþýðulýðveldið Kína
* Héruð Kína
* Listi yfir stærstu borgir í heimi

## Heimildir

## Ytri tenglar
* Vefur Þjóðskrár Kína
Gustavo Petro

**Gustavo Francisco Petro Urrego** (f. 19. apríl 1960) er kólumbískur hagfræðingur, stjórnmálamaður, fyrrverandi skæruliði og núverandi forseti Kólumbíu. Hann var kjörinn forseti í forsetakosningum Kólumbíu þann 19. júní 2022 og tók við embættinu þann 7. ágúst. Petro er fyrsti vinstrisinnaði forseti í sögu kólumbíska lýðveldisins.

## Æviágrip
Gustavo Petro er fyrrverandi meðlimur í vinstrisinnuðu skæruliðahreyfingunni M-19, eða 19. apríl-hreyfingunni (sp. *Movimiento 19 de abril*), sem átti í uppreisn gegn ríkisstjórn Kólumbíu frá áttunda áratugnum fram á tíunda áratuginn vegna óánægju með meint kosningasvindl. 

Petro gekk í hreyfinguna þegar hann var sautján ára gamall og var handtekinn og dæmdur í tveggja ára fangelsi á níunda áratugnum fyrir vopnasölu. Hann komst í sviðsljósið þegar hann samdi um frið við kólumbísk stjórnvöld fyrir hönd M-19-hreyfingarinnar og tók síðan þátt í að semja drög að nýrri stjórnarskrá fyrir landið. Petro var kjörinn á kólumbíska þingið stuttu eftir aldamótin og stýrði þar þingnefnd sem hafði það hlutverk að rannsaka tengsl nokkurra íhaldssamra þingmanna við hryðjuverkahópa.

Árið 2011 var Petro kjörinn borgarstjóri kólumbísku höfuðborgarinnar Bogotá. Petro bauð sig fram til forseta Kólumbíu árið 2018 og lagði þá áherslu á að beita sér gegn félagslegum ójöfnuði, endurúthluta jarðeignum í Kólumbíu og einbeita sér að endurnýtanlegri orku í stað námuiðnaðar. Petro tapaði í annarri umferð kosninganna fyrir íhaldsmanninum Iván Duque.

Petro bauð sig aftur fram til forseta í næstu forsetakosningum, árið 2022. Kosningarnar einkenndust af vaxandi óánægju með aukinn ójöfnuð og verðbólgu í Kólumbíu og af óvinsældum fráfarandi forsetans Duque, sem mátti ekki bjóða sig fram til endurkjörs lögum samkvæmt. Petro lenti í fyrsta sæti í fyrri umferð kosninganna með um fjörutíu prósent atkvæðanna. Í seinni umferðinni þann 19. júní 2022 vann Petro svo sigur á móti viðskiptajöfrinum Rodolfo Hernández með rúmum helmingi atkvæða.

Með sigri sínum í kosningunum varð Petro fyrsti vinstrimaðurinn til að ná kjöri til embættis forseta Kólumbíu frá lýðveldisstofnun. Varaforsetaefni Petro, Francia Márquez, varð jafnframt fyrsta blökkukonan til að ná kjöri til embættis varaforseta.

## Tilvísanir
Malíska karlalandsliðið í knattspyrnu

**Malíska karlalandsliðið í knattspyrnu** er fulltrúi Malí í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni HM en tvívegis hafnað í þriðja sæti í Afríkukeppninni og einu sinni í öðru sæti.
## Heimildir
* RSSSF, landsleikir Malí úrslitagrunnur
Úgandska karlalandsliðið í knattspyrnu

**Úgandska karlalandsliðið í knattspyrnu** er fulltrúi Úganda í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni HM en náði best öðru sæti í Afríkukeppninni árið 1976.
## Heimildir
* RSSSF, landsleikir Úganda úrslitagrunnur
Dangerous Woman

***Dangerous Woman*** er þriðja breiðskífa bandarísku söngkonunnar Ariana Grande. Platan var gefin út 20. maí 2016 í gegnum Republic Records. Grande byrjaði að vinna í plötunni stuttu eftir útgáfu annarrar plötunnar *[[My Everything]]* (2014). Grande var í umsjón upptökustjórnar ásamt Max Martin og Savan Kotecha.

Á lögum plötunnar koma fram Nicki Minaj, Lil Wayne, Macy Gray og Future. Efni hennar snýst um ást, skaðleg sambönd og uppreisnargirni. Platan inniheldur að mestu leyti popp og R&B en á henni má einnig finna dans, diskó, hús, trapp, reggí og rafpopp. Af plötunni voru gefnar fjórar smáskífur og komst hún í annað sæti í útgáfuviku á ''Billboard'' 200. *Dangerous Woman* var viðurkennd sem fjölplatínu plata af Recording Industry Association of America.

## Lagalisti

## Tilvísanir
Íslensk málnefnd

**Íslensk málnefnd** var sett á fót árið 1964 og tók við af svokallaðri „nýyrðanefnd“ sem hafði verið stofnuð 1952 til að búa til íslensk nýyrði yfir ýmis tæknileg hugtök. Hún starfar samkvæmt lögum nr. 61/2011 um stöðu íslenskrar tungu og íslensks táknmáls. 

Hlutverk Íslenskrar málnefndar er að veita stjórnvöldum ráðgjöf um málefni íslenskrar tungu á fræðilegum grundvelli og gera tillögur til ráðherra um málstefnu, auk þess að álykta árlega um stöðu íslenskrar tungu. Málnefndin getur átt frumkvæði að ábendingum um það sem vel er gert og það sem betur má fara við meðferð íslenskrar tungu á opinberum vettvangi. Íslensk málnefnd semur íslenskar ritreglur sem gilda meðal annars um stafsetningarkennslu í skólum og ráðherra gefur út með auglýsingu í *[[Stjórnartíðindi|Stjórnartíðindum]]*. Grundvallarbreytingar á ritreglum eru háðar samþykki ráðherra. Nýjasta auglýsingin er frá 2018.

Skrifstofa Íslenskrar málnefndar er í Árnastofnun. 

## Íslensk málstöð
Íslensk málstöð var skrifstofa og framkvæmdastofnun Íslenskrar málnefndar frá 1985. Íslensk málstöð var sameinuð fleiri stofnunum á sviði íslenskra fræða árið 2006, í Stofnun Árna Magnússonar í íslenskum fræðum. Málræktarsvið stofnunarinnar sinnir verkefnum sem áður voru unnin á Íslenskri málstöð.

## Tilvísanir

## Tenglar
* Vefur íslenskrar málnefndar
* Íslenskar ritreglur
Búrkínska karlalandsliðið í knattspyrnu

**Búrkínska karlalandsliðið í knattspyrnu** er fulltrúi Búrkína Fasó í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni HM en fékk silfurverðlaunin í Afríkukeppninni árið 2013.
## Heimildir
* RSSSF, landsleikir Búrkína Fasó úrslitagrunnur
Barselóna-hérað

**Barselóna-hérað** er hérað í Katalóníu á Norðaustur-Spáni. Héraðið er 7.726km2 að stærð og á landamæri að katalónsku héruðunum Tarragona, Lleida og Girona. Íbúar eru yfir 5,8 milljónir (2024). Barselóna er helsta borgin. Minni borgir eru L'Hospitalet de Llobregat, Badalona, Cerdanyola del Vallès, Martorell, Mataró, Granollers, Sabadell, Terrassa, Sitges, Igualada, Vic, Manresa og Berga.

Hæsta fjallið er Pedraforca, um 2.500 metra hátt og er það nálægt Pýreneafjöllum.

## Tilvísanir
Skósveinarnir: Gru rís upp

**Skósveinarnir: Gru rís upp** (enska: Minions: The Rise of Gru) er bandarísk teiknimynd frá 2022, sem var framleidd af Illumination Entertainment fyrir Universal Pictures. Hún er framhald myndarinnar Skósveinarnir, sem frumsýnd var árið 2015.
Iván Duque

**Iván Duque Márquez** (f. 1. ágúst 1976) er kólumbískur stjórnmálamaður og fyrrverandi forseti Kólumbíu. Duque var kjörinn forseti árið 2018 og tók við embættinu þann 7. ágúst það ár. Hann er meðlimur í Lýðræðislega miðflokknum, flokki fyrrum forsetans Álvaro Uribe, sem studdi forsetaframboð Duque. 

## Æviágrip
Iván Duque Márquez bauð sig fram í forsetakosningum Kólumbíu árið 2018 og vann sigur í annarri umferð kosninganna með 53,98 prósent atkvæðanna á móti vinstrimanninum Gustavo Petro, sem hlaut 41,81 prósent. Í kosningunum hafði Duque talað fyrir því að friðarsamkomulag sem fráfarandi forsetinn Juan Manuel Santos hafði gert við skæruliðahreyfinguna FARC árið 2016. Duque var meðal þeirra sem fannst samkomulagið sýna FARC-liðum of mikla linkind. Duque talaði jafnframt fyrir hægrisinnuðum og íhaldssömum stefnumálum eins og þyngri refsingum við glæpum, lægri sköttum og minni umsvifum hins opinbera.

Forsetatíð Duque einkenndist af alþjóðlega kórónuveirufaraldrinum. Duque lét setja útgöngubann í Kólumbíu í mars 2020 til að reyna að hefta útbreiðslu kórónuveirunnar.

Árið 2021 brutust út fjöldamótmæli gegn stjórn Duque. Mótmælin hófust þann 28. apríl og beindust í upphafi gegn fyrirhuguðum skattabreytingum sem Duque hugðist gera til þess að reyna að reisa efnahag landsins við eftir samdrátt sem hafði fylgt kórónuveirufaraldrinum. Eftir að kólumbíska lögreglan mætti mótmælunum með mikilli hörku stækkuðu mótmælin og tóku á sig breiðari mynd. Talið er að um 39 manns hafi látist í lögregluaðgerðum á fyrstu tíu dögum mótmælanna. Óeirðirnar leiddu til þess að Duque dró frumvarpið um skattalagabreytinguna til baka en mótmælin héldu þó áfram.

Í nóvember 2019 er talið að um milljón manns hafi tekið þátt í mótmælum gegn Duque, meðal annars í Bogotá, Medellín og Cali. Mótmælin gegn Duque fóru fram samhliða mótmælaöldu sem náðu til nokkurra annarra ríkja í Suður-Ameríku um svipað leyti, meðal annars Chile og Bólivíu.

## Tilvísanir
Þorlákur Markússon

**Þorlákur Markússon** (um 1692 til 14. september 1736) var lögréttumaður í Hegranesþingi frá 1719. Þorlákur varð stúdent frá Hólaskóla 1712. Þorlákur var mikill fróðleiksmaður, lögvitur og læknir góður. Eftir hann liggja ýmis ritverk, Sjávarborgarannáll, ritgerð um erfðir sem geymd er á Konungsbókhlöðunni í Kaupmannahöfn, Íslandslýsing í Lbs 291 fol í Landsbókasafni og lækningabók í JS 359 4to í Landsbókasafni.

Kona Þorláks var Hólmfríður Aradóttir (d. 1745), dóttir Ara Jónssonar prests og skálds í Vatnsfirði. Þau áttu mörg börn: Ólafur Þorláksson á Skútustöðum, Ragnheiður Þorláksdóttir á Víðimýri, Ingiríður Þorláksdóttir í Hvammi í Laxárdal, Sigríður Þorláksdóttir, Sveinn Þorláksson á Sjávarborg, Guðrún Þorláksdóttir, Elín Þorláksdóttir á Másstöðum, Markús Þorláksson á Skriðulandi og Hólmfríður Þorláksdóttir á Knappsstöðum. Í *Íslenzkum æviskrám* er Þorlákur ranglega sagður faðir Jóns Þorlákssonar á Seylu. 

Þorlákur bjó fyrst að Gröf á Höfðaströnd en síðan að Sjávarborg í Skagafirði frá 1732 til æviloka.
## Tilvísanir
Títrun

**Títrun** ( **títrmæling**, **rúmmál** eða **mæligreining** ) er aðferð við magngreiningu í efnafræði . Þekkt efni þar sem styrkur er óþekktur (sýnislausn) er hvarfað í markvissu efnahvarfi við staðlaða lausn þar sem styrkurinn er nákvæmlega þekktur. Rúmmál staðallausnarinnar sem notuð er er mælt og óþekktur styrkur sýnislausnarinnar er reiknaður út með stoichiometry . 

Aðferðin er líka möguleg með litlum búnaði og er því notuð snemma í grunnþjálfun. Þar sem mælingarniðurstöðurnar eru mjög nákvæmar með bjartsýni títrunaraðferðum og auðvelt er að gera títrunina sjálfvirka, er það mikið notað í efnagreiningu.

Í læknisfræði og lyfjafræði er títrun skilin sem ferli skammtaaðlögunar, sem stillir smám saman skammta lyfs með því að auka eða minnka skammtinn þar til ákjósanlegur árangur næst ( *skammtaaðlögun* **)** . 

Stofnendur títrunar eru Joseph Louis Gay-Lussac, François Antoine Henri Descroizilles, Claude-Louis Berthollet og Louis-Nicolas Vauquelin í Frakklandi seint á 18. og snemma á 19. öld. öld.
Gabonska karlalandsliðið í knattspyrnu

**Gabonska karlalandsliðið í knattspyrnu** er fulltrúi Gabon í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni HM og lengst komist í fjórðungsúrslit í Afríkukeppninni.

## Þekktir leikmenn
*Pierre Emerick-Aubameyang

## Heimildir
* RSSSF, landsleikir Gabon úrslitagrunnur
Íslensk þjóðkvæði

**Íslensk þjóðkvæði** eru kvæði sem hafa notið vinsælda á Íslandi alveg frá því á 15. öld og jafnvel mun lengur. Enginn veit um aldur þessara þjóðkvæða en sum þeirra eru eldforn og gætu sum þeirra hafa verið ort á þjóðveldisöld (sagnakvæði, þulur og barnagælur). Helstu einkenni íslenskra þjóðkvæða eru þau að þau eru *höfundalaus,* geymdust lengi á vörum manna og komust seint á blað eða bók. 

## Flokkun íslenskra þjóðkvæða
Helstu flokkar íslenskra þjóðkvæða eru:

# *[[Barnagæla|Barnagælur]]*
# *[[Sagnadans|Sagnadansar]]*
# *[[Sagnakvæði]]*
# *[[Vikivaki|Vikivakar]]*
# *[[Þula|Þulur]]*

Rímur, heimsósómar, heimslystarkvæði, og ævi-og ellikvæði tilheyra ekki íslenskum þjóðkvæðum þar sem þessir flokkar nutu mun meiri virðingar heldur en þjóðkvæðin. Þá eru höfundar rímna síðari alda t.a.m. yfirleitt þekktir, ólíkt kvæðum sem tilheyra flokkum íslenskra þjóðkvæða.
Foshan

**Foshan** *([[Kínverska|kínverska:]] *佛山市*; [[Pinyin|rómönskun:]] Fatshan)* er fjölmenn borg í Guangdong héraði í suðurhluta Alþýðulýðveldisins Kína.

Borgin nær yfir 3.848 ferkílómetra. Árið 2020 þegar síðasta manntal var gert í Kína, var íbúafjöldi borgarkjarna Foshan 9.042.509 en íbúafjöldi undir lögsögu borgarinnar var 9.498.863.

Foshan borg liggur við ána Fen sem rennur í ósa Perlufljóts. Borgin er því hluti af efnahagssvæði kennt við óshólma Perlufljóts en það er eitt þéttbýlasta svæði jarðar (alls með um 66 milljónir íbúa). Foshan er staðsett um 25 km suðvestur af Guangzhou borg, höfuðborgar Guangdong-héraðs.

Nafn borgarinnar þýðir bókstaflega „Búddafjall“ og vísar það til lítillar hæðar nálægt miðju borgarinnar þar sem eru þrír bronsskúlptúrar af Búdda sem fundust árið 628. Borgin óx í kringum klaustur sem var eytt árið 1391.

## Tungumál

Innfæddir borgarbúar tala kantónska mállýsku. Í borginni er mandarín kínverska einnig töluð, aðallega þó í viðskiptum og menntun en minna í öðrum daglegum samskiptum.

## Atvinnulíf

Allt frá dögum Mingveldisins hefur borgin verið þekkt fyrir ýmsar handalistir og keramikframleiðslu og vandaða flísagerð.

Í dag er Foshan öflug iðnaðarborg. Þúsundir verksmiðja er framleiða raftækja bera ábyrgð á meira en helmingi heimsframleiðslu ísskápa og tækja fyrir loftræstingar. Í borginni eru á þriðja tug iðnaðarklasa sem sérhæfa sig í framleiðslu húsgagna, véla og drykkjarvöru. Á sérstöku iðnþróunarsvæði borgarinnar sem sett var á legg árið 1992, er samsetning bifreiða, líftækniframleiðsla og efnavinnsla.

Bílaiðnaður er sterkur í borginni. Þýsku bílasamsteypurnar Volkswagen og Audi framleiða þar bíla í samstarfi við innlenda aðila, meðal annars með áherslu á rafknúin ökutæki.

## Menntastofnanir

Í Foshan eru ýmsir háskólar og vísindamiðstöðvar. Mikilvægustu háskólarnir eru Foshan háskóli og Foshan háskólasvæði SCNU (South China Normal University) en það er alhliða háskólastofnun sem heyrir undir héraðsstjórnina.

## Tenglar

* Kínversk/Ensk vefsíða borgarstjórnar Foshan. Inniheldur ýmsar upplýsingar um t.d. fréttir, skipulag og þjónustu við íbúa.

* Ensk vefsíða Encyclopaedia Britannica um Foshan borg.

## Heimildir

* 

## Tilvísanir
Ternopílfylki

**Ternopílfylki** (Ternopilschyna, Úkraínska: Тернопільська область, Тернопільщина) er fylki í vesturhluta Úkraínu. Höfuðborgin er Ternopíl. Stærð þess er um 13.823 ferkílómetrar og eru íbúar rúm milljón (2021).

## Tengt efni

## Tilvísanir